Eurovision Song Contest 1962
Eurovision Song Contest 1962 var den syvende utgaven av Eurovision Song Contest, EBUs årlige sangkonkurranse for organisasjonens medlemmer. Konkurransen ble arrangert søndag 18. mars 1962 i Villa Louvigny i Luxembourg by i Luxembourg. Programleder var Mireille Delannoy. 16 land deltok, og Frankrike vant sin tredje seier med «Un premier amour», fremført av Isabelle Aubret. Dette var tredje året på rad at et franskspråklig bidrag vant konkurransen, og også andre- og tredjeplassen hadde fransk tekst. Den største slageren dette året fikk Tysklands Conny Froboess med sangen «Zwei kleine Italiener». Sangen toppet singellistene i flere land, inkludert norske VG-lista. Norge endte på en tiendeplass med sangen «Kom sol, kom regn», fremført av Inger Jacobsen. 